Peaministri, ministrite ja Riigikontrolöri tasude seadus
SK I 1938, 4, 2

§ 1. Peaminister saab 750 krooni ja iga minister ning Riigikontrolör 500 krooni kuus palka. Palk makstakse välja ühel ajal ühistel alustel riigiteenijate palgaga.

Riigiteenijate kohta üldiselt maksmapandavad palga kärpimised või suurendamised on maksvad ka esimeses lõikes tähendatud palgamäärade kohta.

§ 2. Peale palga antakse:

1) sõiduraha Peaministrile, igale ministrile ja Riigikontrolörile 100 krooni kuus;

2) Peaministrile, Välisministrile ja Sõjaministrile korter sisseseadega, küttega ja valgustusega.

(RT 1937, 15, 116 III.)

§ 3. Ametsõitude kulud tasutakse Peaministrile, ministritele ja Riigikontrolörile riigiteenijate ametsõidu I järgu järgi.

Päevarahad ametsõitude puhul tasutakse Peaministrile kahekordses ja ministritele ning Riigikontrolörile poolteisekordses suuruses riigiteenijate ametsõidu I järgu päevaraha-normidest.

§ 4. Peaministrile, ministritele ja Riigikontrolörile, kes ühtlasi Riigikogu liikmed, makstakse käesoleva seaduse järgi palka ainult siis, kui nad ei võta Riigikogu liikme tasu ega korteriraha.

1938